ფარულთავიანი კუები
ფარულთავიანი კუები (ლათ. Cryptodira) — ქვეწარმავლების რიგი კუების ქვეკლასისა. მათი ჯავშანი შედგება ძვლოვანი ფირფიტებისაგან, რომლებიც დაფარულია რქოვანი ფარებით. შეუძლიათ თავი კისერთან ერთად დამალონ ჯავშანში. აერთიანებს 30 გვარის 140 სახეობას (ყველა თანამედროვე კუს სახეობების 2/3-მდე), რომლებიც ერთიანდებიან 6 ოჯახში: საკუთრივ მტკნარი წყლის კუები (Emididae), ცინოსტერნები (Kinosternidae), კაიმანისებრი კუები (Chelydridae), მექსიკური კუები (Dermatemydidae, 1 სახეობა ცენტრალურ ამერიკაში), დიდთავა კუები (Platysternidae, 1 სახეობა — დიდთავა კუ) და საკუთრივ ხმელეთის კუები (Testudinidae). ზოგიერთი ზოოლოგი ფარულთავიანი კუებს ქვერიგად გამოყოფს.